තෛපොංගල් උත්සවය දිනයේ උතුරුවන කිරි දියර සේ මනුෂ්‍යයින් වෙත, මනුෂ්‍යයින්ගේ ආදරයද දැල්වෙන පහන් වැටි ඔස්සේ අඳුර දුරු වී සැබෑ සහජීවනයේ ආලෝකයද විහිදේවා යන්න තමන් ආශිංසනය කරන බවයි ජනාධිපතිවරයා සිය සුබ පැතුම් නිවේදනයෙන් සඳහන් කළේ.අග්‍රාමාත්‍ය රනිල් වික්‍රමසිංහද අදට යෙදී තිබෙන තෛපොංගල් දිනය වෙනුවෙන් සුබපැතුම් එක් කරමින් සඳහන් කළේ නව වසරක ඇරඹුම නව ප්‍රාර්ථනා අරමුණු ගොඩනගා ගනිමින් ජීවිතය පිළිබඳව අපේක්ෂා දල්වා ගනිමින් ඉදිරිය දකින්නට ලැබෙන වටිනා අවස්ථාවක් බවයි.රට තුළ එකමුතුවත්, සංහිඳියාවත්, සාමයත් වර්ධනය වී නැවුම් ලෙස කිරි ඉතිරේවා යැයි තමන් ප්‍රාර්ථනා කරන බවයි හිටපු ජනාධිපති මහින්ද රාජපක්ෂ තෛපොංගල් දිනය වෙනුවෙන් සුබ පැතුම් එක්කරමින් සඳහන් කළේ.